Diari Oficial de la Generalitat Valenciana


Sumari del DOGV 4788, del 02-07-2004 (2004/6626)

Notificació a la Fundació d'Ajuda als Xiquets Malalts Crònics i Discapacitats (FUNDAY).
---------------------------------------------------------------------------------------

### Dades del document

Número de DOGV
:   4788

Data del DOGV
:   02-07-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/6626


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a la Fundació d'Ajuda als Xiquets Malalts Crònics i Discapacitats (FUNDAY). [2004/E6626]
  
A la vista de les dades que es troben al Registre de Fundacions de la Comunitat Valenciana, es desprén que la Fundació d'Ajuda als Xiquets Malalts Crònics i Discapacitats (FUNDAY), no ha presentat comptes, ni pressuposts econòmics, des de la seua constitució. I, així mateix, no hi ha constància de funcionament de la fundació, ni del compliment dels seus fins fundacionals, a la qual cosa està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, i la Llei 50/2002, de 26 de desembre, de Fundacions.
  
I tampoc no consta sol·licitud, ni documentació acreditativa, que pogueren justificar, si és procedent, les circumstàncies ressenyades anteriorment, per trobar-se la fundació immersa en algun procediment de modificació estatutària, fusió o extinció d'esta.
  
Les esmentades omissions, que afecten el funcionament del Registre de Fundacions, fan procedent que eixe Patronat inicie els tràmits necessaris per a regularitzar la situació d'esta o, si hi procedira, sol·licitar la seua extinció d'acord amb allò establit per la normativa; i podrà, si no n'hi ha, instar la corresponent resolució judicial d'extinció per esta administració.
  
Per no haver pogut practicar la notificació personal d'este acte administratiu, és procedent la publicació d'este en el Diari Oficial de la Generalitat Valenciana, així com al tauler d'edictes de l'ajuntament en el seu últim domicili, de conformitat amb l'article 59.4 i 5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i perquè els interessats puguen tindre coneixement íntegre i quede constància de tal coneixement, podran personar-se en el termini de deu dies, comptadors des del següent al de la publicació del present anunci en el Diari Oficial de la Generalitat Valenciana, o de l'exposició al tauler d'edictes de l'ajuntament corresponent, al Servici d'Entitats Jurídiques de la Conselleria de Justícia i Administracions Públiques, carrer de Historiador Chabàs, 2, de València.
  
Així mateix, es concedix un termini de deu dies, comptadors a partir del dia següent de la present publicació, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, puguen al·legar i presentar els documents o justificacions que estimen convenient.
  
Acte: regularització registral o inici del procediment d'extinció de la Fundació d'Ajuda als Xiquets Malalts Crònics i Discapacitats (FUNDAY).
  
Interessat: Fundació d'Ajuda als Xiquets Malalts Crònics i Discapacitats (FUNDAY).
  
Últim domicili conegut: carrer del Convent de les Carmelites, 6, València.